AfriSake gereed om grondgrype in Brits stop te sit | Maroela Media
Die sakewaghond AfriSake het Maandag sy regspan en partye van Brits ontmoet wie se eiendom die afgelope naweek onwettig beset is.
"Hoewel die partye wat hierdeur geraak word die polisie genader het, was dié pogings tevergeefs en het hulle AfriSake as laaste uitweg genader om hul eiendom te beskerm," het Armand Greyling, woordvoerder van die organisasie, gesê. "Die organisasie gaan die hof nou met 'n dringende aansoek nader om die onwettige oorname en besetting van dié eiendomme te verbied."
Greyling het verduidelik AfriSake het in April vanjaar sukses behaal in 'n soortgelyke saak in Bronkhorstspruit toe onwettige grondvergrype die eiendomsregte van 'n boer en 'n sake-eienaar bedreig het. "AfriSake het daarin geslaag om 'n tussentydse interdik binne drie dae te bekom. Die organisasie sal daarom probeer om 'n interdik in die Brits-geval met dieselfde haas te bekom," het hy bygevoeg.
"Al meer grondvergrype vind plaas namate ons nader aan die Augustus-verkiesing kom. Dit is jammer dat geen ander organisasies skynbaar daarin belang stel om slagoffers van dié grondvergrype te help nie. AfriSake sal egter aanhou om slagoffers van grondvergrype met alle hulpbronne tot sy beskikking te help."
Dankie. Hoe help ons om die kostes te dek?
VF+ het wel gehelp. Elsa Lourens van VF+ en die polisie het die grond besetters laat verwyder. Dit het toe besluit om die naweek weer hulle linte te span en grond te beset.
Malema se dan openlik alle oop stukke grond moet beset word. Openlikke Revolusie maar daar is mos meer belangrikke dinge soos om blankes te vervolg wat vermoedelik rasisties is